野比大雄

野比大雄係日本漫畫多啦A夢嘅虛構角色，野比大助同野比玉子個獨生仔。唔鍾意返學，體育更加係一塌糊塗。不過，佢有愛心、重感情、有義氣、槍法了得、玩花繩好勁。成日俾胖虎蝦。大個同源靜香結婚。

介紹 
住喺日本東京都練馬區嘅月見台鈴木原道，雖然時代改變緊，但係佢一直以東京小學生嘅身份出現，永遠都係十歲。

缺點
 頭腦唔好，考試攞零分多過食飯，得兩次喺算術測驗攞到100分，佢覺得只要攞到十分就好滿足，攞30分，佢阿媽就好開心，但係，喺佢媽媽差嗰陣，考50分媽媽反而覺得好平常。同得85分就畀佢媽鬧嘅靜香形成鮮明對比，平均每五次考試就有一次係零分，到咗後期有好轉，每十次考試一次零分，都算有啲進步，連自己嘅名都會寫錯，成日將寫成。
 運動能力極差。成日因為接唔實棒球俾胖虎鬧，因此胖虎安排大雄喺棒球比賽入邊做執波嘅角色。其他運動都好差，例如跳箱經常跳唔過，跑步都好慢。
 懶，因而成日俾父母老師鬧
 依賴多啦A夢，每次受委屈或畀人蝦就即刻返屋企對住多啦A夢扭計，重成日用多啦A夢嘅法寶整蠱人，甚至得意忘形，因此成日招來團團圍剿，自食惡果。
 唔識反省。每次用多啦A夢借畀佢嘅法寶，都鑊鑊新鮮鑊鑊金，但係仍然唔肯。
 成日欠交功課，因此經常被老師要求去走廊罰企。欠交功課嘅原因係唔記得或唔想做功課。佢做功課好難持之以恆，最長時間為48分23秒，最短時間為3分30秒。
 成日遲起身，搞到返學遲到。
 睇到唔係漫畫嘅書就會腦筋混亂、頭昏眼花。
 偷睇靜香沖涼。
 鍾意嫉妒人哋，特別係小夫，成日因為睇唔慣小夫嘅曬命而要多啦A夢攞道具出嚟幫佢。
 成日不問自取，特別係未來百貨公司送錯畀多啦A夢，放喺房等候退回嘅道具。

優點
 心地本為善良，並樂於助人，對動植物同玩具都好有同情心，曾願意放棄自己嘅禮物，換取人哋嘅快樂，有時會用多啦A夢嘅法寶行俠仗義。
 擅長結繩花同射擊。
 愛護大自然，關愛小動物同植物。因此就算佢阿媽唔畀佢養寵物，佢有時都會偷偷將受傷嘅小動物帶返屋企照顧。
 對漫畫好有眼光，只要係畀佢讚有趣嘅作品，日後都會成名。
 喺多啦A夢大長篇嘅緊要關頭，通常表現得勇敢、突出。
 有時都會嘗試發奮圖強，嘗試自己去面對困難。雖然只維持咗好短時間，但係都可以睇到佢發奮嘅心。

興趣
玩花繩好叻，好有研究。經常自創唔同嘅花式，五花八門。並希望得到朋友嘅認同，但係通常都冇受到重視。所以成日攞多啦A夢嘅道具嚟宣傳自己嘅花繩枝術。
好鍾意射擊，平時會用文具嚟練習。命中率超高，接近100%。喺大長編或其他冒險中，危險關頭通常係因為佢射擊嘅高命中率起關鍵作用。
鍾意睇漫畫，會因為睇漫畫而唔做功課，上堂期間都會偷偷睇漫畫。

多啦A夢角色